Այդ սպիտակ զգեստը հագնիլը՝ ու զայն անբիծ պահելը յաւիտենական կեանքին համար, մեզ կը մղէ դէպի Երկնային Երուսաղէմ, ինչպէս գրուած է Յայտնութեան գիրքին մէջ, ուր կը նշուի թէ «ով որ յաղթէ այսպէս սպիտակ հագած պիտի շրջի….», ըսաւ Սրբազան Պապը մատնանշելով՝ «Քրիստոսը զգենուլ» իմաստին ու այս ուղղութեամբ հաստատելով թէ այդ կը նշանակէ մշակել որոշ առաքինութիւններ «Իբրեւ ընտրեալներ Աստուծոյ, անոր սուրբերը եւ սիրելիները, լեցուեցէք գութով, ողորմածութեամբ, քաղցրութեամբ, խոնարհութեամբ, հեզութեամբ եւ համբերութեամբ»։ Հանդուրժեցէք իրարու՝ փոխադարձ ներողամտութեամբ, եթէ մէկը միւսին դէմ գանգատ ունի, ինչպէս որ Տէրը ձեզի ներեց Քրիստոսի միջոցաւ, դուք ալ նոյնը ըրէք. Ամէն բանէ վեր, սիրով լեցուեցէք. Սէրը կատարելիութեան զօդն է» (Կողոսացիներ 3, 12-14)։